**ΑΙΤΗΣΗ ΑΠΟΔΟΣΗΣ ΔΙΚΑΙΩΜΑΤΩΝ ΧΡΗΣΗΣ**

ΣΤΗΝ ΔΙΑΔΙΚΤΥΑΚΗ ΥΠΗΡΕΣΙΑ (WEB SERVICE) ………………………………....………………………………...

**Στοιχεία Επιχείρησης**

Επωνυμία :

Διακριτικός Τίτλος :

ΑΦΜ :

**Διεύθυνση**

Οδός : Αριθμός :

Πόλη - Χώρα : Τ.Κ. :

**Υπεύθυνος Επεξεργασίας Διαδικτυακής Υπηρεσίας (Web Service)**

Ονοματεπώνυμο :

Θέση – Τμήμα :

Διεύθυνση Επικοινωνίας :

Τηλέφωνο Επικοινωνίας : Fax :

e-mail :

Α.Δ.Τ. : ΑΦΜ :

**Αναπληρωτής Υπεύθυνος Επεξεργασίας Διαδικτυακής Υπηρεσίας (Web Service)**

Ονοματεπώνυμο :

Θέση – Τμήμα :

Διεύθυνση Επικοινωνίας :

Τηλέφωνο Επικοινωνίας : Fax :

e-mail :

Α.Δ.Τ. : ΑΦΜ :

Δηλώνουμε ότι λάβαμε γνώση της Πολιτικής Ορθής Χρήσης Διαδικτυακών Υπηρεσιών του Υπουργείου Αγροτικής Ανάπτυξης και Τροφίμων

Ημερομηνία : …../……/ 20…. (Υπογραφή –Σφραγίδα)

*Η συμπλήρωση όλων των στοιχείων είναι υποχρεωτική.*

**Υπουργείο Αγροτικής Ανάπτυξης και Τροφίμων, Διεύθυνση Ηλεκτρονικής Διακυβέρνησης**

*Πολιτική ορθής χρήσης Διαδικτυακών υπηρεσιών του Υπ.Α.Α.Τ.\_V1.0.*

Πολιτική Ορθής Χρήσης Διαδικτυακών Υπηρεσιών (web service) του Υπουργείου Αγροτικής Ανάπτυξης και Τροφίμων

Ο Πιστοποιημένος Χρήστης της διαδικτυακής υπηρεσίας (Φορέας/ Νομικό Πρόσωπο ή Νομική Οντότητα/ Φυσικό Πρόσωπο) ο οποίος χρησιμοποιεί Διαδικτυακές Υπηρεσίες του Υπουργείου Αγροτικής Ανάπτυξης και Τροφίμων, αποδέχεται πλήρως τους κάτωθι όρους χρήσης:

1. Πρέπει να λαμβάνει τα κατάλληλα τεχνικά και οργανωτικά μέτρα ασφάλειας πληροφοριών ώστε:

 a) η χρήση της διαδικτυακής υπηρεσίας να γίνεται αποκλειστικά και μόνο για την εξυπηρέτηση του σκοπού για τον οποίο του έχει χορηγηθεί η πρόσβαση.

 b) να μην κάνει κατάχρηση της διαδικτυακής υπηρεσίας προκαλώντας υπερφόρτωση των συστημάτων του Υπουργείου Αγροτικής Ανάπτυξης και Τροφίμων.

c) να μην επιχειρεί την απόκτηση στοιχείων πέρα από αυτά που του είναι απολύτως απαραίτητα για τη διενέργεια των συναλλαγών του.

2. Πρέπει να τηρεί μυστικά τα διαπιστευτήρια πρόσβασης που του έχουν αποδοθεί και να ειδοποιεί άμεσα τη Διεύθυνση Ηλεκτρονικής Διακυβέρνησης του Υπ.Α.Α.Τ. για τυχόν διαρροή τους.

3. Σε περίπτωση υποψιών ή διαπίστωσης ευπάθειας της διαδικτυακής υπηρεσίας ή μη ορθή χρήση του πληροφοριακού συστήματος που αξιοποιεί τη διαδικτυακή υπηρεσία, υποχρεούται να ειδοποιεί άμεσα τη Διεύθυνση Ηλεκτρονικής Διακυβέρνησης του Υπ.Α.Α.Τ. με τις πληροφορίες του περιστατικού. Επίσης, είναι υποχρεωμένος να διατηρεί και να παρέχει κάθε στοιχείο που μπορεί να συμβάλλει στη διερεύνηση τέτοιων περιστατικών. Σε κάθε περίπτωση, απαγορεύεται η εκμετάλλευση οποιωνδήποτε ευπαθειών ασφάλειας της διαδικτυακής υπηρεσίας.

4. Υποχρεούται να τηρεί αρχείο καταγραφής των κλήσεων της διαδικτυακής υπηρεσίας.

Στο αρχείο θα καταγράφονται κατ’ ελάχιστον :

a) ο μοναδικός αύξων αριθμός κλήσης στο Πληροφοριακό Σύστημά του,

b) η ημερομηνία και ώρα της κλήσης,

c) περιγραφή της υπηρεσιακής μονάδας του φορέα που πραγματοποίησε την κλήση,

d) η αιτία κλήσης της διαδικτυακής υπηρεσίας (π.χ. Αριθμός Πρωτοκόλλου- Αριθμός Υπόθεσης) μέσω της οποίας ζητούνται δεδομένα.

5. Εφόσον η διαδικτυακή υπηρεσία χρησιμοποιείται από το κεντρικό πληροφοριακό σύστημα οργανισμού με ενδιάμεσους εξυπηρετητές, ο Φορέας θα πρέπει να διατηρεί καταγραφές πρόσβασης με τις οποίες να μπορεί να ταυτοποιηθεί μοναδικά η κάθε κλήση και να περιλαμβάνει κατ’ ελάχιστον:

a) Τις διευθύνσεις IP των ως ανωτέρω σταθμών εργασίας και εξυπηρετητών.

b) Τα ονόματα χρηστών (usernames) που χρησιμοποιήθηκαν από τους φυσικούς χρήστες ή / και τα ονόματα εξυπηρετητών (machine names).

6. Ο Ενδιάμεσος Φορέας (αν υπάρχει) απαγορεύεται να έχει οποιουδήποτε είδους πρόσβαση/χρήση στα διακινούμενα δεδομένα χωρίς προηγούμενη άδεια από τη Διεύθυνση Ηλεκτρονικής Διακυβέρνησης του Υπ.Α.Α.Τ.

7. Στα Αρχεία Καταγραφής τόσο του Πιστοποιημένου Χρήστη της διαδικτυακής υπηρεσίας όσο και του Ενδιάμεσου Φορέα (εάν υπάρχει) θα πρέπει να λαμβάνονται πρόσθετα μέτρα ασφάλειας ώστε να προστατεύονται από σκόπιμη ή τυχαία απώλεια, αλλοίωση ή διαρροή.

8. Η Διεύθυνση Ηλεκτρονικής Διακυβέρνησης του Υπ.Α.Α.Τ. διατηρεί αρχεία πλήρους καταγραφής των ενεργειών χρήσης διαδικτυακής υπηρεσίας σε επίπεδο κεντρικών υπολογιστικών υποδομών, με σκοπό την ανίχνευση και απόδοση ευθυνών περιπτώσεων ύποπτης ή παραβατικής συμπεριφοράς των πιστοποιημένων ή μη χρηστών. Σε περίπτωση διαπίστωσης μη ορθής χρήσης διαδικτυακής υπηρεσίας, διατηρεί το δικαίωμα ανάκλησης των δικαιωμάτων πρόσβασης του υπαίτιου πιστοποιημένου χρήστη.

9. Η Διεύθυνση Ηλεκτρονικής Διακυβέρνησης του Υπ.Α.Α.Τ. λαμβάνει όλα τα απαραίτητα μέτρα για να εξασφαλίσει την ασφαλή και αδιάλειπτη λειτουργία των διαδικτυακών υπηρεσιών που παρέχει. Η Διεύθυνση Ηλεκτρονικής Διακυβέρνησης του Υπ.Α.Α.Τ.. και το Υπουργείο Αγροτικής Ανάπτυξης και Τροφίμων δεν ευθύνονται για οποιαδήποτε αρνητική συνέπεια ή ζημία που τυχόν υποστεί ο χρήστης των διαδικτυακών υπηρεσιών από τη χρήση ή την αδυναμία χρήσης αυτής, από καθυστερήσεις κατά τη χρήση αυτής, από λάθη ή παραλείψεις σε αυτή, από διακοπές της τηλεφωνικής γραμμής, βλάβες του δικτύου ηλεκτροδότησης ή για άλλους λόγους (πχ απεργίες, τρομοκρατικές ενέργειες κλπ).

10. Η Διεύθυνση Ηλεκτρονικής Διακυβέρνησης και το Υπουργείο Αγροτικής Ανάπτυξης και Τροφίμων δεν ευθύνονται για τυχόν νομικές επιπτώσεις σε περίπτωση που ο χρήστης της διαδικτυακής υπηρεσίας συλλέγει και επεξεργάζεται μαζικά προσωπικά ή φορολογικά δεδομένα ή προβαίνει σε άλλες ενέργειες οι οποίες εν γένει πιθανώς παραβιάζουν το ισχύον το θεσμικό πλαίσιο περί προστασίας δεδομένων προσωπικού χαρακτήρα ή / και προστασίας του φορολογικού απορρήτου.

11. Η Διεύθυνση Ηλεκτρονικής Διακυβέρνησης του Υπ.Α.Α.Τ. και το Υπουργείο Αγροτικής Ανάπτυξης και Τροφίμων, διατηρεί το δικαίωμα να τροποποιεί νομίμως το περιεχόμενο και τους όρους χρήσης της διαδικτυακής υπηρεσίας.